b"\n_START_ARTICLE_\nLace and Leather\n_START_SECTION_\nOzadje in sestava\n_START_PARAGRAPH_\nPesem\xc2\xa0\xc2\xbbLace and Leather\xc2\xab\xc2\xa0sta napisala in producirala Lukasz\xc2\xa0\xc2\xbbDr. Luke\xc2\xab\xc2\xa0Gottwald ter Benjamin\xc2\xa0\xc2\xbbBenny Blanco\xc2\xab\xc2\xa0Levin, ki sta pri pisanju sodelovala z Frankiejem Stormom ter Ronnie Jackson. Britney Spears je vokale za pesem posnela leta 2008 v studiu Conway v Los Angelesu, Kalifornija, spremljevalne vokale za pesem pa sta posneli Debi Nova ter pevka in tekstopiska Kesha Sebert. Pesem\xc2\xa0\xc2\xbbLace and Leather\xc2\xab\xc2\xa0je pesem z velikim poudarkom na bas kitari, v ozadju pa se sli\xc5\xa1i ploskanje ter sintetizatorji in seksualnim besedilom.\n_START_SECTION_\nSprejem\n_START_PARAGRAPH_\nDave de Sylvia s spletne strani Sputnikmusic je pesem skupaj s singlom\xc2\xa0\xc2\xbbIf U Seek Amy\xc2\xab, tretjim singlom z albuma, ozna\xc4\x8dil za\xc2\xa0\xc2\xbbvra\xc5\xbeji power pop pesmi\xc2\xab, Darryl Sterdan iz revije Jam! pa je pesem pohvalil zaradi\xc2\xa0\xc2\xbblepljivega zvoka bas kitar, nekaj sintetizatorja, dobrega ritma, seksi besedila in veveri\xc4\x8djega sola\xc2\xab\xc2\xa0in jo primerjal s pesmimi glasbene skupine Vanity 6 iz osemdesetih. Novinar revije The Independent je\xc2\xa0\xc2\xbberoti\xc4\x8dni himni za ples na tleh\xc2\xab\xc2\xa0dodelil pozitivno oceno, saj naj bi bila ena izmed treh najbolj\xc5\xa1ih pesmi z albuma Circus ter pohvalil zvok bas kitar, kar naj bi pesmi dalo\xc2\xa0\xc2\xbbpriokus porno-funka iz sedemdesetih\xc2\xab. Alexis Petridis iz revije The Guardian je napisala, da je pesem\xc2\xa0\xc2\xbbki\xc4\x8d osemdesetih\xc2\xab, NME-jev novinar Hamish McBain pa jo je ozna\xc4\x8dil za\xc2\xa0\xc2\xbbsamo \xc5\xa1e eno pesem s poudarkom na basu\xc2\xab, oba pa sta dejala, da je pesem preve\xc4\x8d znana._NEWLINE_Novinar revije USA Today je napisal, da je bila Britney Spears ob ustvarjanju pesmi\xc2\xa0\xc2\xbbpri volji za porednost\xc2\xab, saj\xc2\xa0\xc2\xbbveliko bolj \xc5\xbeari na tej pesmi kot na drugih dance pesmih\xc2\xab\xc2\xa0z albuma Circus._NEWLINE_Poppy Cosyns iz revije The Sun je komentiral:\xc2\xa0\xc2\xbb[Pesem 'Lace and Leather' je] neke vrste vrnitev v Britneyjino obdobje pesmi 'Lucky', \xc4\x8deprav je besedilo tokrat malce bolj seksualno, na trenutke pa je vklju\xc4\x8denih tudi nekaj elektro zvokov - ve\xc4\x8dinoma zaradi kitar v polovici pesmi.\xc2\xab Cameron Adams iz revije Herald Sun je napisal, da pesem\xc2\xa0\xc2\xbbizstopa kot tesarjev palec v morju sintetiziranih zvokov\xc2\xab, Anna Dimond iz kanala TV Guide pa je pesem ozna\xc4\x8dila za\xc2\xa0\xc2\xbbnajprivla\xc4\x8dnej\xc5\xa1o pesem z albuma Circus.\xc2\xab Jim DeRogatis iz revije Chicago Sun-Times je napisal:\xc2\xa0\xc2\xbbPri pesmih 'Lace and Leather' in 'Mannequin' Britney Spears ponovno ponosno izziva fantazije vsakega mo\xc5\xa1kega.\xc2\xab_NEWLINE_John Murphy s spletne strani musicOMH je pesem kritiziral z besedami:\xc2\xa0\xc2\xbbPesem 'Lace and Leather' je zavezana bas kitaram, kar nas spomni na Seinfeldovega Kramerja, saj kar naprej drsi skozi najbli\xc5\xbeja vrata.\xc2\xab Eric Henderson iz revije Slant je napisal, da so\xc2\xa0\xc2\xbbbiografski detajli pesmi zatrti v korist tr\xc5\xbeenja.\xc2\xab Ann Powers iz revije Los Angeles Times je pesem kritiziral zaradi\xc2\xa0\xc2\xbbbesedila, ki Britney Spears prika\xc5\xbee kot lutko, seksualni objekt, \xc5\xbertev paparazzev in skrivno ljubico in je kljub temu dolgo\xc4\x8dasno.\xc2\xab Pesem\xc2\xa0\xc2\xbbLace and Leather\xc2\xab\xc2\xa0je skupaj z drugimi pesmimi z albuma Circus, pristala na pesmi Billboard Pop 100, kjer je zasedla \xc5\xa1tiriinosemdeseto mesto. Na lestvico se je uspela uvrstiti predvsem zaradi dobre prodaje albuma digitalno.\n_START_SECTION_\nNastopi v \xc5\xbeivo\n_START_PARAGRAPH_\nPesem\xc2\xa0\xc2\xbbLace and Leather\xc2\xab\xc2\xa0je Britney Spears v \xc5\xbeivo prvi\xc4\x8d izvedla leta 2011 na turneji Femme Fatale Tour. Po nastopu s pesmijo\xc2\xa0\xc2\xbbHow I Roll\xc2\xab\xc2\xa0je s spremljevalnimi plesalci izbrala mo\xc5\xa1kega \xc4\x8dlana ob\xc4\x8dinstva, za katerega so nato izvedli pesem\xc2\xa0\xc2\xbbLace and Leather\xc2\xab."